《泸定桥》
清代·马维翰

落日岚气阴，斜照峰头赤。泸河卷雪来，激荡河连石。

底定定何时，盘马对绝壁。铁索系两岸，缚桥渡行客。

人影漾惊波，行空无辙迹。前滩势未平，后浪声转迫。

孽龙蟠深渊，长蛇赴大泽。惊魂定无时，王事敢求适。

作者简介：（1693—1740）清浙江海盐人，字默临，又字墨麟，号侣仙。康熙六十年进士。雍正间从部郎擢四川建昌道，忤总督，诬以过失，解职入都质审。乾隆帝即位，授江南常镇道。诗文精悍，以纵横排奡为长。有《墨麟诗集》、《旧雨集》。